A 995/2010/EU rendelet 2013. március 3-án lépett hatályba, melynek végrehajtása Magyarország számára kötelező. Az Evt. 2015. május 5-én hatályba lépett módosításával a faanyag származás igazolásának rendjére vonatkozó rendelkezések, illetve a hatósági határozatokban foglaltak megsértése esetén – a feltárt jogsértés súlyával arányosan, a jogsértésben rejlő kockázat mértékének és jellegének figyelembevételével – az erdészeti hatóság erdővédelmi bírságot szabhat ki.

Ezzel kapcsolatban az erdőgazdálkodási és erdővédelmi bírság mértékéről és kiszámításának módjáról szóló 143/2009. (VII. 6.) Korm. rendelet módosítása vált szükségessé, tekintettel arra, hogy az a faanyag származás igazolás előírásainak megsértésével kapcsolatos rendelkezéseket korábban nem tartalmazott.

A módosítás célja egyrészt, hogy elrettentse a jogsértőket a jogsértéstől, másrészt, hogy szolgálja a jogsértések megelőzésével kapcsolatos célkitűzéseket, segítse a hatóságok munkáját.